Saar

D'Saar (franséisch: Sarre) ass e Floss, deen an nërdlecher Richtung aus de Vogesen, am Elsass duerch Loutrengen an déi däitsch Bundeslänner Saarland a Rheinland-Pfalz leeft. Mat 235 Kilometer ass se de längsten Niewefloss vun der Musel; hire Baseng ëmfaasst 7.431  an ass domat ongeféier dräimol sou grouss wéi d'Saarland mat 2.569,69 km².

D'Saar entsteet aus dem Zesummefloss vun der Rouder Saar (Sarre rouge) an der Wäisser Saar (Sarre blanche) bei Hermelange. Si leeft da ronn 121 km duerch d'franséisch Regioun Grand Est. Tëscht Sarreguemines a Saarbrécken-Güdingen mécht s'op ongeféier 11 km déi däitsch-franséisch Grenz. Zu Sarreguemines hëlt s'och hire gréissten Niewefloss, d'Blies, op. 

Duerno fléisst se ronn 68 km duerch d'Saarland, dat och säin Numm vum Floss kritt huet, an zirka 31 km duerch Rheinland-Pfalz, bis se zu Konz vu riets an d’Musel leeft.

 Numm 
Déi éischt schrëftlech Ernimmung vun der Saar als Saravus fënnt een am Gedicht Mosella vum réimeschen Dichter a Staatsbeamten Decimus Magnus Ausonius (310–393). Den Numm vum Floss ass vu virkelteschem Urspronk an enthält déi indoeuropäesch Wuerzel ser oder sar, wat "fléissend Waasser" bedeit.
Chaînage
 Baseng Niewewebaseng Rang 3 Rang 4  Rhäin  Musel SaarBlies AlbeIschBiévreRout Saar / Wäiss Saar

 Kuckeswäertes 
Um Laf vun der Saar tëscht Dreisbach a Mettlach, läit déi bekannt Saarschleef déi ee vum Cloef bei Orscholz gutt gesi kann.
 D'UNESCO-Weltkulturierwen Völklinger Hütte läit bal direkt op der Saar.

 Um Spaweck 

Kategorie:Flëss an Däitschland
Kategorie: Nieweflëss vun der Musel
Kategorie:Flëss a Frankräich